കോഴിക്കോട് ജില്ലാ അസോസിയേഷന് കുവൈറ്റ് ഓണംഈദ് ആഘോഷം 2021 സംഘടിപ്പിച്ചു കുവൈറ്റ്: കോഴിക്കോട് ജില്ലാ അസോസിയേഷന് കുവൈറ്റ് ഓണംഈദ് ആഘോഷം 2021 സെപ്റ്റംബര് മൂന്നാം തീയതി വെള്ളിയാഴ്ച 5 മണിമുതല് ഫേസ്ബുക്ക് ലൈവിലൂടെ ആഘോഷിച്ചു. അസോസിയേഷന്റെ വാര്ഷിക സ്പോണ്സറായ അല് മുല്ല എക്സ്ചേഞ്ചിന്റെ ജനറല് മാനേജര് ജോണ് സൈമണ് ആഘോഷപരിപാടികള് ഉദ്ഘാടനം ചെയ്തു. അസോസിയേഷന് പ്രസിഡണ്ട് ഹനീഫ് .സി അധ്യക്ഷത വഹിച്ച ചടങ്ങില് ജനറല് സെക്രട്ടറി ഷൈജിത്ത് കെ അസോസിയേഷന്റെ പ്രവര്ത്തനങ്ങള് വിവരിച്ചു. രക്ഷാധികാരികളായ റിഷി ജേക്കബ്, പ്രമോദ് ആര്.ബി, മഹിളാവേദി പ്രസിഡണ്ട് സ്മിത രവീന്ദ്രന് എന്നിവര് ആശംസകള് അറിയിച്ച് സംസാരിച്ചു. പ്രോഗ്രാം കണ്വീനര് വിനീഷ് സ്വാഗതവും അസോസിയേഷന് ട്രഷറര് ജാവേദ് ബിന് ഹമീദ് നന്ദിയും പ്രകാശിപ്പിച്ചു. അസോസിയേഷന് അംഗങ്ങളുടെയും മഹിളാവേദി പ്രവര്ത്തകരുടെയും ബാലവേദി കുട്ടികളുടെയും വൈവിധ്യമാര്ന്ന കലാപരിപാടികളായ സിനിമാറ്റിക് ഡാന്സ്, ഒപ്പന, ഗ്രൂപ്പ് സോങ്, കവിതാപാരായണം, മാപ്പിളപ്പാട്ട്, തിരുവാതിരക്കളി, സംഘനൃത്തങ്ങള് എന്നിവ കാണികളുടെ മനം കവര്ന്നു. നാട്ടില് നിന്നും പ്രശസ്തരായ ഗായകരായ താജുദ്ദീന് വടകര, സീന രമേശ്, വിപിന്നാഥ് പയ്യോളി, സലീഷ്, നമിതാ ശിവകുമാര് എന്നിവര് ഒരുക്കിയ ഗാനസന്ധ്യയും ആഘോഷത്തിന് മാറ്റു കൂട്ടി. ആഘോഷ പരിപാടിയുടെ ഭാഗമായി അസോസിയേഷന് ഫേസ്ബുക്ക് പേജിലൂടെ ഓണം ഫോട്ടോഗ്രാഫി മത്സരവും, ഓണംഈദ് ടിക്ടോക് മത്സരവും സംഘടിപ്പിച്ചു. കുവൈറ്റിലെ വിവിധ ഭാഗങ്ങളില് നിന്നും നിരവധിപേര് പങ്കെടുത്ത ആവേശോജ്വലമായ മത്സരത്തിന്റെ വിജയികളെ ആഘോഷവേളയില് പ്രഖ്യാപിച്ചു. ബെന്ജോ രാജ്, ബ്രിജിത്ത് സര്ഗാര് എന്നിവര് ഫോട്ടോഗ്രാഫി മത്സരത്തിലും അലൈന ഷൈജിത്ത്, നന്ദിക ജയേഷ് എന്നിവര് ടിക്ടോക് മത്സരത്തിലും യഥാക്രമം ഒന്നും രണ്ടും സ്ഥാനങ്ങള് കരസ്ഥമാക്കി. കുവൈത്ത് പ്രവാസികളും, ലോകത്തിന്റെ വിവിധ ഭാഗങ്ങളില് നിന്നുള്ള പ്രേക്ഷകരും ഈ ഓണ്ലൈന് ആഘോഷത്തെ വമ്ബിച്ച വിജയമാക്കി തീര്ത്തു. പ്രശാന്ത് കൊയിലാണ്ടി രൂപകല്പ്പന ചെയ്ത ഓണ്ലൈന് ഇവന്റില് അനീച ഷൈജിത്ത് അവതരണം നടത്തി. പരിപാടിയില് സഹകരിച്ച എല്ലാ അസോസിയേഷന് അംഗങ്ങള്ക്കും പങ്കെടുത്ത എല്ലാ അഭ്യുദയകാംക്ഷികള്ക്കും അസോസിയേഷന് നന്ദി രേഖപ്പെടുത്തി.